Държавен вестник, бр. 59, 2016 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  59
в ал. 2, т. 2, 4 – 6, тя уведомява потребителя 
за причините и основанията за прекратява­
нето с предизвестие със срок най-малко два 
месеца, освен ако разкриването на тази ин­
формация би било в противоречие с целите 
на националната сигурност или обществения 
ред. Уведомлението се извършва писмено и 
за него не се събира такса.
(4) Когато банка прекратява рамков договор 
за платежна сметка за основни операции на 
основание ал. 2, т. 1 или 3, прекратяването 
влиза в сила незабавно.
(5) В уведомлението за прекратяване по 
ал. 3 банките информират потребителите 
за процедурата по подаване на възражение 
срещу прекратяването съгласно чл. 127 и за 
възможността да отнесат спора към БНБ и 
Помирителната комисия за платежни споро­
ве, като им предоставят данни за контакт с 
посочените органи.“
§ 6. В чл. 74, ал. 2, т. 1 думата „платежни“ 
се заличава.
§ 7. В чл. 104, ал. 2 накрая се добавя „из­
вършващи дейност на територията на Репуб­
лика България чрез клон“.
§ 8. В чл. 108, ал. 1 изречение второ се 
заличава.
§ 9. Член 110 се изменя така:
„Гаранционни механизми
Чл. 110. (1) За извършване на сетълмента 
БНБ може да създава механизми за осигуря­
ване на достатъчна наличност по сметките 
за сетълмент, включително чрез резервиране 
на ликвидност и поставяне на изискване за 
задължителна минимална наличност по всяка 
сметка.
(2) Българската народна банка може да 
изисква от системен оператор и участниците 
в платежна система или в система за сетъл­
мент на ценни книжа, която извършва нетен 
сетълмент в определен момент в RINGS, 
да създават гаранционни механизми за се­
тълмента на плащанията на участниците в 
съответната система.“
§ 10. В чл. 114 се правят следните измене­
ния и допълнения: 
1. Досегашният текст става ал. 1. 
2. Създава се ал. 2:
„(2) Българската народна банка осъществя­
ва правомощията по ал. 1 и по отношение на 
лицата, извършващи дейност като дружество 
за електронни пари или платежна институция 
без издаден лиценз в нарушение на чл. 7 и 76.“
§ 11. В чл. 115, ал. 3 след думата „инфор­
мация“ се добавя „и документи“.
§ 12. В чл. 116, ал. 2, изречение първо 
думите „и чието разгласяване би увредило 
търговския интерес или престижа на лицата, 
които са обект на платежен надзор, или техни 
акционери, или съдружници“ се заличават.
§ 13. В чл. 118 се създават ал. 4 и 5:
„(4) За целите на осъществяване на надзо­
ра по глава четвърта „а“ БНБ своевременно 
обменя информация със съответните компе­
тентни органи на другите държави членки и 
си сътрудничи във връзка с извършването на 
надзорни дейности или разследване.
(5) Когато обменя информация с други 
компетентни органи по въпроси, свързани с 
осъществяване на надзора по глава четвърта 
„а“, при предаването на информацията БНБ 
може да посочи, че тази информация ще се 
разкрива само с нейно изрично съгласие и 
ще бъде обменяна единствено за целите, за 
които БНБ е дала своето съгласие.“
§ 14. В чл. 119 се създава ал. 3:
„(3) Българската народна банка може да 
предоставя получената по реда на чл. 118, 
ал. 4 информация на съответните компе­
тентни органи, а на други органи, физически 
или юридически лица – само с изричното 
съгласие на компетентните органи, които са 
я разкрили, и единствено за целите, за които 
тези органи са дали съгласието си да бъде 
разкрита, освен при надлежно обосновани 
обстоятелства, като в този случай БНБ неза­
бавно уведомява компетентния орган, който 
е предоставил информацията.“
§ 15. В глава седма, раздел І се създават 
чл. 119а и 119б: 
„Отказ за съдействие при надзорно сътрудни­
чество
Чл. 119а. (1) По въпроси, свързани с осъ­
ществяване на надзора по глава четвърта „а“, 
БНБ може да откаже да съдейства при получено 
искане за сътрудничество за извършването на 
разследване или надзорна дейност, или обмен 
на информация, само когато:
1. такова разследване, проверка на място, 
надзорна дейност или обмен на информация 
могат да засегнат по неблагоприятен начин 
суверенитета, националната сигурност или 
обществения ред на Република България;
2. вече е започнало съдебно производство 
по отношение на същите лица и за същите 
действия пред компетентните съдебни органи 
на Република България;
3. има влязло в сила съдебно решение 
по отношение на същите лица и за същите 
действия в Република България.
(2) В случай на отказ по ал. 1 БНБ уведо­
мява по подходящ начин отправилия иска­
нето компетентен орган, като му предоставя 
възможно най-подробна информация.
Уреждане на разногласия между компетентните 
органи на различни държави членки
Чл. 119б. Когато по искане за обмен на 
информация по чл. 118, ал. 4 е получен от­
каз или не са били предприети действия в 
разумен срок, БНБ може да отнесе въпроса 
до Европейския банков орган (ЕБО), като 
поиска съдействието на ЕБО, съгласно чл. 19 
от Регламент (ЕС) № 1093/2010.“